Varuh človekovih pravic Republike v sodelovanju z Državnim svetom Republike Slovenije

vabi na posvet z naslovom

***RAZMIŠLJANJA O VPRAŠANJIH OB IZTEKANJU ŽIVLJENJA***

v četrtek, 26. oktobra 2017, ob 9. uri

v dvorani Državnega sveta, v prostorih parlamenta, Šubičeva 4, Ljubljana.

Na posvetu bodo svoja razmišljanja predstavili predavatelji iz humanističnega, pravnega in medicinskega področja, s katerimi bomo poskušali skupaj poiskati odgovore na nekatera aktualna vprašanja, povezana s paliativno oskrbo in evtanazijo.

V prvem delu posveta se bomo posvetili predvsem humanistično-pravnemu vidiku vprašanj, ki zadevajo zaključek življenja, v drugem delu pa medicinskemu vidiku oskrbe ob iztekanju življenja. Zanimalo nas bo, ali je dovolj zgolj zagotavljanje paliativne oskrbe ter kateri so izzivi na tem področju v sedanjosti in prihodnosti. Predstavljena bodo tudi stališča Komisije Republike Slovenije za medicinsko etiko glede evtanazije.

Prijazno vabljeni, da skupaj z nami razmišljate o vprašanjih, ki jim družba namenja premalo pozornosti, posameznik pa je pogosto o njih premalo seznanjen, čeprav slednja predstavljajo pomemben sestavni del njegovega življenja.

Vlasta Nussdorfer Mitja Bervar, mag. manag.

varuhinja človekovih pravic predsednik Državnega sveta

\* \* \*

Za udeležbo na posvetu ni kotizacije, treba pa se je **predhodno prijaviti**.

Prosimo vas, da svojo udeležbo na posvetu potrdite do torka, 24. oktobra 2017, na tel. 01 478 97 99 (Tjaša Krenn) ali po e-pošti tjasa.krenn@ds-rs.si in pri tem navedete vaše ime, priimek in naslov stalnega bivališča (zaradi olajšanja postopka registracije v recepciji parlamenta).

V primeru, da potrebujete potrdilo o udeležbi na posvetu, vas prosimo, da nas o tem prav tako predhodno obvestite.

Veseli bomo, če boste z našim vabilom seznanili še koga, ki bi bil morebiti zainteresiran za udeležbo na posvetu.